આદિત્યને લખવાનો શોખ કેવી રીતે જાગ્યો એ વિશે તેના પિતા ભૂષણ ખૈરનાર ‘મિડ-ડે’ને કહે છે, ‘તેને નાનપણથી વાર્તા સાંભળવાની ટેવ છે. મારી પાસેથી તે વાર્તા સાંભળતો એ ઉપરાંત તેનાં દાદા–દાદી પાસેથી ઉપનિષદ અને બીજી વાર્તાઓ સાંભળતો હતો. તે બે વર્ષનો હતો ત્યારે અમારી પાસેથી વાર્તા સાંભળીને તેની ભાષામાં અમને વાર્તા કહેતો. હું જ્યારે લખવા બેસતો ત્યારે તે આવતો અને હું શું લખું છું એ જોતો હતો. આ રીતે તે શબ્દો શીખ્યો હતો અને ત્યાર પછી તેની રીતે, તેને આવડે એ રીતે લખતો ગયો. બસ, પછી તો તેણે એક પછી એક એમ ધીમે-ધીમે ૨૦ શૉર્ટ સ્ટોરીઝ લખી. આજે આ ૨૦ શૉર્ટ સ્ટોરીઝનું કલેક્શન પુસ્તકરૂપે બહાર પડ્યું છે.’